謝人惠硯
作者：程俱
朝代：宋

paragraphs: 帝鴻墨海世不見，近愛端溪青紫硯。
溪流見底寒且清，光凝淺紺淵之精。
斧柯千古遺仙局，雲暗半山含紫玉。
割雲鑱玉巧如神，龍尾銅臺可奴僕。
君來自南數千里，不載珠璣似薏苡。
芊芊溪草裹石硯，文字之祥直送喜。
明窗大几墨花春，爐山吐蘭千穗雲。
虛中含默静相對，那復草玄驚世人。